CELEX: 32014R0040
Language: sk
Date: 2014-01-17 00:00:00
Title: Nariadenie Komisie (EÚ) č. 40/2014 zo 17. januára 2014 , ktorým sa povoľuje zdravotné tvrdenie o potravinách, iné, ako sú tvrdenia, ktoré odkazujú na zníženie rizika ochorenia a na vývoj a zdravie detí a ktorým sa mení nariadenie (EÚ) č. 432/2012  Text s významom pre EHP

18.1.2014   
            
            
               SK
            
            
               Úradný vestník Európskej únie
            
            
               L 14/8
            
         NARIADENIE KOMISIE (EÚ) č. 40/2014
   zo 17. januára 2014,
   ktorým sa povoľuje zdravotné tvrdenie o potravinách, iné, ako sú tvrdenia, ktoré odkazujú na zníženie rizika ochorenia a na vývoj a zdravie detí a ktorým sa mení nariadenie (EÚ) č. 432/2012
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách (1), a najmä na jeho článok 18 ods. 4,
   keďže:
   
               (1)
            
            
               V nariadení (ES) č. 1924/2006 sa stanovuje, že zdravotné tvrdenia o potravinách sú zakázané za predpokladu, že neboli povolené Komisiou v súlade s uvedeným nariadením a zaradené na zoznam povolených tvrdení.
            
         
               (2)
            
            
               V zmysle článku 13 ods. 3 nariadenia (ES) č. 1924/2006 bolo prijaté nariadenie Komisie (EÚ) č. 432/2012 (2), ktorým sa stanovil zoznam povolených zdravotných tvrdení o potravinách, iných, ako sú tvrdenia, ktoré odkazujú na zníženie rizika ochorenia a na vývoj a zdravie detí.
            
         
               (3)
            
            
               V nariadení (ES) č. 1924/2006 sa takisto stanovuje, že žiadosti o povolenie zdravotných tvrdení predkladajú prevádzkovatelia potravinárskych podnikov príslušnému vnútroštátnemu orgánu v členskom štáte. Príslušný vnútroštátny orgán zasiela platné žiadosti Európskemu úradu pre bezpečnosť potravín (EFSA), ďalej len „úrad“, na vedecké posúdenie, ako aj Komisii a členským štátom pre informáciu.
            
         
               (4)
            
            
               Komisia po zvážení doručeného stanoviska úradu rozhodne o povolení zdravotných tvrdení.
            
         
               (5)
            
            
               S cieľom stimulovať inovácie sa na zdravotné tvrdenia, ktoré sú založené na nových vedeckých dôkazoch a/alebo zahŕňajú žiadosť o ochranu údajov, ktoré sú predmetom priemyselného vlastníctva, vzťahuje zrýchlená forma povoľovania.
            
         
               (6)
            
            
               Na základe žiadosti, ktorú v súlade s článkom 13 ods. 5 nariadenia (ES) č. 1924/2006 predložila spoločnosť Nordic Sugar A/S, mal úrad vydať stanovisko k zdravotnému tvrdeniu o účinkoch vlákniny z cukrovej repy na zväčšenie objemu stolice (otázka č. EFSA-Q-2011-00972) (3). Tvrdenie na výrobku navrhované žiadateľom znelo: „Vláknina z cukrovej repy zväčšuje objem stolice.“
            
         
               (7)
            
            
               Komisii a členským štátom bolo 8. decembra 2011 doručené vedecké stanovisko, v ktorom úrad na základe predložených údajov dospel k záveru, že medzi konzumáciou vlákniny z cukrovej repy a tvrdeným účinkom bola zistená príčinná súvislosť. Preto by sa zdravotné tvrdenie na základe tohto záveru malo považovať za tvrdenie, ktoré spĺňa požiadavky nariadenia (ES) č. 1924/2006 a malo by sa zaradiť na zoznam povolených tvrdení Únie zriadený nariadením (EÚ) č. 432/2012.
            
         
               (8)
            
            
               Jedným z cieľov nariadenia (ES) č. 1924/2006 je zabezpečiť, aby boli zdravotné tvrdenia pravdivé, jasné, spoľahlivé a pre spotrebiteľa užitočné a aby sa aj ich formulácia a prezentácia niesli v tomto duchu. Preto, ak má formulácia tvrdení použitých žiadateľom rovnaký význam pre spotrebiteľov ako formulácia povoleného tvrdenia, keďže dokazujú rovnaký vzťah, ktorý existuje medzi kategóriou potravín, potravinou alebo jednou z jej zložiek a zdravím, mali by sa na tieto tvrdenia vzťahovať rovnaké podmienky použitia ako na tvrdenia uvedené v prílohe k tomuto nariadeniu.
            
         
               (9)
            
            
               V súlade s článkom 20 nariadenia (ES) č. 1924/2006 by sa mal Register výživových a zdravotných tvrdení obsahujúci všetky povolené zdravotné tvrdenia aktualizovať tak, aby sa zohľadnilo toto nariadenie.
            
         
               (10)
            
            
               Nariadenie (EÚ) č. 432/2012 by sa preto malo zodpovedajúcim spôsobom zmeniť.
            
         
               (11)
            
            
               Po konzultáciách s členskými štátmi,
            
         PRIJALA TOTO NARIADENIE:
   Článok 1
   Zdravotné tvrdenie uvedené v prílohe k tomuto nariadeniu sa zaradí na zoznam povolených tvrdení Únie podľa článku 13 ods. 3 nariadenia (ES) č. 1924/2006.
   Článok 2
   Príloha k nariadeniu (EÚ) č. 432/2012 sa mení v súlade s prílohou k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. januára 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 404, 30.12.2006, s. 9.
   
      (2)  Nariadenie Komisie (EÚ) č. 432/2012 zo 16. mája 2012, ktorým sa vytvára zoznam povolených zdravotných tvrdení o potravinách, iných, ako sú tvrdenia, ktoré odkazujú na zníženie rizika ochorenia a na vývoj a zdravie detí (Ú. v. EÚ L 136, 25.5.2012, s. 1).
   
      (3)  Vestník EFSA (EFSA Journal) (2011) 9(12):2468.
   
      PRÍLOHA
      Do prílohy k nariadeniu (EÚ) č. 432/2012 sa v abecednom poradí vloží tento zápis:
      
         
                     Živina, látka, potravina alebo kategória potravín
                  
                  
                     Tvrdenie
                  
                  
                     Podmienky použitia tvrdenia
                  
                  
                     Podmienky a/alebo obmedzenia používania potraviny a/alebo doplňujúce informácie alebo varovanie
                  
                  
                     Číslo Vestníka EFSA (EFSA Journal)
                  
                  
                     Číslo príslušnej položky v konsolidovanom zozname predloženom úradu EFSA na účely posúdenia
                  
               
                     „Vláknina z cukrovej repy
                  
                  
                     Vláknina z cukrovej repy prispieva k zväčšeniu objemu stolice
                  
                  
                     Tvrdenie sa môže používať len v prípade potraviny s vysokým obsahom tejto vlákniny v zmysle tvrdenia S VYSOKÝM OBSAHOM VLÁKNINY, ktoré je zaradené do prílohy k nariadeniu (ES) č. 1924/2006.
                  
                  
                      
                  
                  
                     2011;9(12):2468“